Itụ mgbere mmadụ na Edo Steeti juru ebe niile na mpaghara ndịda-ndịda nke Naịjirịa. Edo Steeti bụ ọnụ ọgụgụ kachasị elu nke ndị na-akwaga mba ọzọ na-adịghị mma na Naịjirịa. A na-aghọgbu ụmụ agbọghọ na Edo steeti ma na-arata ha na nkwa ụgha ịhapụ Naịjirịa ma gaa mba ọzọ nke ndị na-atụ mgbere maara dị ka ala obodo Itali. Ndị na-atụ mgbere na steeti a na-ejikwa aghụghọ, Iṅụ iyi nzuzo na ịgba ohu ụgwọ iji jide ndị ha metụtara ma manye ha na ịgba ohu, ọrụ mmanye, ịtụ mgbere mmekọahụ, na ire akụkụ ahụ. Akụkọ ịtụ mgbere mmadụ gosiri na steeti Edo bụ ebe nke mbu maka ndị na-atụ mgbere na otu n'ime ebe kachasị azụ ahịa na Afrika. N'afọ 2016, ihe fọrọ nke nta ka ọ bụrụ ụmụ nwanyị 11,000 rutere Ịtali maka ịtụ mgbere mmekọahụ site na oké mmiri nke bu Mediterenian sitere na steeti Edo. N'afọ 2017, n'ime ndị na-akwaga mba ọzọ, mmadu 119,000 rutere Ịtali, e mere atụmatụ na 18,185 si Naịjirịa, mmadu 5,425 bụ ụmụ nwanyị na 94% nke ndị a metụtara sitere na Edo Steeti.